Mikil öryggisgæsla í Aþenu
Angela Merkel, kanslari Þýskalands, fer í opinbera heimsókn til Grikklands í dag, en þetta er fyrsta heimsókn hennar til landsins frá því að evrukreppan hófst fyrir þremur árum. Mikil öryggisgæsla er í Aþenu, höfuðborg Grikklands, vegna heimsóknarinnar.
Um 7.000 lögreglumenn eru á vakt. Þá er búið að banna fjöldafundi á ákveðnum svæðum í borginni og mótmælendur hafa verið hvattir til að fara fram með friði, að því er segir á vef BBC.
Á sama tíma og Merkel kemur í heimsókn stefna grísk stjórnvöld að því að fá samþykktar frekari aðhaldsaðgerðir og niðurskurð svo að Grikkland geti fengið afgreitt frekara neyðarlán. Niðurskurðurinn nemur um 13 milljörðum evra.
Fréttaskýrendur benda á að margir Grikkir telji að Merkel sé höfundur aðhaldsaðgerðanna.
Fram kemur á vef breska ríkisútvarpsins að þrátt fyrir að Þýskalandi hafi greitt mest til að koma Grikkjum til aðstoðar telji margir að Merkel beri ábyrgð á því að Grikkir hafi þurft að grípa til umfangsmikilla aðhaldsaðgerða til að fá neyðarlánin afgreidd.
Angela Merkel, kanslari Þýskalands, fer í opinbera heimsókn til Grikklands í dag, en þetta er fyrsta heimsókn hennar til landsins frá því að evrukreppan hófst fyrir þremur árum.
Mikil öryggisgæsla er í Aþenu, höfuðborg Grikklands, vegna heimsóknarinnar.
Á sama tíma og Merkel kemur í heimsókn stefna grísk stjórnvöld að því að fá samþykktar frekari aðhaldsaðgerðir og niðurskurð svo að Grikkland geti fengið afgreitt frekara neyðarlán.
Fréttaskýrendur benda á að margir Grikkir telji að Merkel sé höfundur aðhaldsaðgerðanna.